SQ จ่อเซ็นสัญญา “หงสา พาวเวอร์” หลังชนะประมูลงาน มูลค่า 830 ลบ.
SQ ชนะการประกวดราคาจาก "Hongsa Power Company Limited (“HPC”)" สำหรับงาน North Pit Wall Expansion Project โดยมีมูลค่างานเบื้องต้นรวม 830 ล้านบาท มีระยะเวลาสัญญา 5 ปี
SQ ชนะการประกวดราคาจาก "Hongsa Power Company Limited (“HPC”)" สำหรับงาน North Pit Wall Expansion Project โดยมีมูลค่างานเบื้องต้นรวม 830 ล้านบาท มีระยะเวลาสัญญา 5 ปี
27 พ.ค. 2564

บริษัท สหกลอิควิปเมนท์ จำกัด (มหาชน) หรือ SQ ระบุว่า บริษัทได้รับหนังสือแจ้งให้เป็นผู้ชนะการประกวดราคา (Letter of Award) ลงวันที่ 20 พฤษภาคม 2564 จาก Hongsa Power Company Limited (“HPC”) สำหรับงาน North Pit Wall Expansion Project โดยมีมูลค่างานเบื้องต้นรวม 830 ล้านบาท มีระยะเวลาสัญญา 5 ปี (เริ่มงานเดือนมกราคม 2565 ถึง ธันวาคม 2569) ทั้งนี้บริษัทฯ จะรายงานความคืบหน้า เมื่อบริษัทได้ลงนามในสัญญากับ HPC อีกครั้ง
อนึ่งบริษัท ไฟฟ้าหงสา จำกัด เป็นนิติบุคคลจดทะเบียนจัดตั้งใน สปป.ลาว มีผู้ถือหุ้น 3 รายคือ 1.รัฐวิสาหกิจถือหุ้นลาว ซึ่งเป็นนิติบุคคลของรัฐบาลลาว  ถือหุ้น 20 เปอร์เซ็นต์ 2. บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด บริษัทในกลุ่มของ บริษัท ผลิตไฟฟ้าราชบุรีโฮลดิ้ง จำกัด (มหาชน) ถือหุ้น 40 เปอร์เซ็นต์ และบริษัท บ้านปูพาวเวอร์ จำกัด (มหาชน) ถือหุ้น 40 เปอร์เซ็นต์